ППМГ поздрави арсеналци

Поздравителен адрес и плакет за принос в развитието на ППМГ „Никола Обрешков“ изпрати колективът на училището до ръководството на „Арсенал“ АД, град Kазанлък, и до групата “Експерти за Казанлък“ по повод празника на дружеството.

Ученици от 9 и от 12 клас лично връчиха наизпълнителния директор на „Арсенал“ Николай Ибушев благодарствения плакет по време на официалнана церемония за празника.

 „Помагаме и ще помагаме на младите таланти, защото в тях е бъдещето. Всички от ръководния екип на „Арсенал“ са завършили казанлъшката Математическа гимназия. Знаем какво дава това училище на своите възпитаници, затова ви уверявам, че партньорството ни ще продължи и занапред“ каза при получаването на приза Николай Ибушев.

 „Арсенал“ АД и групата „Експерти за Казанлък“ са сред най- ревностните дарители на училището, подпомагащи го в различни каузи.

 Фирмата има изключително сериозен принос за направения основен ремонт на старата сграда на училището през изминалото лято .